ใส่รองเท้าแล้วมีอะไรทิ่มเลือดออกค่ะ สงสัยว่าเป็นเล็บหนู แล้วเล็บหนูสามารถหลุดหรือหักออกมาจนทิ่มเท้าได้มั้ยคะ ถ้าโดนเล็บหนูทิ่มจริงจำเป็นต้องไปฉีดวัคซีนพิษสุนัขบ้ารึเปล่าคะ
สวัสดีค่ะ อาการมีอะไรมาทิ่มแล้วเลือดออก แล้วเอาวัสดุที่ทิ่มออกมาดูนั้น ก็อาจจะยังบอกไม่ได้แน่ชัด หากไม่ได้เห็นชัดเจนตั้งแต่ตอนโดนทิ่มว่าเกิดจากอะไรแต่หากเป็นเล็บหนูจริงๆ แล้วมาหักคาเข้าไปในเท้าเลยนั้น ก็อาจจะต้องทำเหมือนโดนหนูกัด นั่นคือการไปประเมินบาดแผงที่รพ. การฉีดวัคซีนป้องกันโรคพิษสุนัขบ้า ถ้าไม่เคยฉีดก็จะฉีด 5 เข็มใน 1 เดือน ถ้าเคยฉีดแล้วจะเป็นการฉีดกระตุ้น 1-2 เข็ม และอาจต้องฉีดวัคซีนกระตุ้นบาดทะยักไปด้วยสำหรับบาดแผลที่เกิดขึ้น ก็สามารถฟอกทำความสะอาดด้วยสบู่หรือน้ำยาฆ่าเชื้อ และใส่ยาฆ่าเชื้อ เช่น โพวิโดน ไอโอดีน เป็นต้น แล้วเช็ดทำความสะอาดต่อด้วยน้ำเกลือทุกวัน และควรหลีกเลี่ยงไม่ให้แผลโดนน้ำจนกว่าแผลจะหายค่ะ